*Projekts*

2020. gada \_\_\_\_\_\_\_\_\_ Rīkojums Nr. \_\_\_\_\_

Rīgā (prot. Nr. \_\_\_\_\_\_\_ §)

**Grozījumi konceptuālajā ziņojumā**

 **”Par valsts politiku ugunsdrošības jomā”**

1. Izdarīt konceptuālajā ziņojumā ”Par valsts politiku ugunsdrošības jomā” (atbalstīts ar Ministru kabineta 2019.gada 9.janvāra rīkojumu Nr.7 ”Par konceptuālo ziņojumu ”Par valsts politiku ugunsdrošības jomā””) šādus grozījumus:

1.1. aizstāt I sadaļas ”Konceptuālā ziņojuma kopsavilkums” punktā ”Valsts ugunsdrošības uzraudzības pilnveidošana” tekstu ”Paredzēta jaunu ārējo tiesību aktu projektu izstrāde” ar tekstu ”Paredzēta jauna likumprojekta par ugunsdrošību un ugunsdzēsību izstrāde, kura ietvaros tiks arī pilnveidots regulējums attiecībā uz valsts ugunsdrošības uzraudzības darba veikšanu”;

1.2. aizstāt I sadaļas ”Konceptuālā ziņojuma kopsavilkums” punktā ”Ugunsdrošības pakalpojumu sniegšanas jomas regulēšana” tekstu ”Lai pilnveidotu ugunsdrošības pakalpojumu sniegšanas tiesisko regulējumu, paredzēts izstrādāt grozījumus Ugunsdrošības un ugunsdzēsības likumā, kā arī nepieciešamos Ministru kabineta noteikumus” ar tekstu ”Izstrādājot jaunu likumprojektu par ugunsdrošību un ugunsdzēsību, plānots ietvert tajā tiesisko regulējumu”;

1.3. IV sadaļas ”Prioritātes, problēmas un risinājumi” 1.nodaļas ”Valsts ugunsdrošības uzraudzības pilnveidošana” 1.1.apakšnodaļā ”Esošā situācija”:

1.3.1. svītrot tekstu ”Saistībā ar ugunsgrēku, kas notika 2017.gada 14.jūnijā 24 stāvu augstajā ”Grenfell Tower” ēkā, Londonā, VUGD veica ugunsdrošības pārbaudes 991 daudzdzīvokļu dzīvojamā mājā. Ugunsdrošības pārbaužu gaitā tika konstatēts, ka atsevišķos gadījumos dzīvokļu īpašnieku kopība nav paredzējusi pārvaldīšanas līgumā, ka par ugunsdrošību objektā ir atbildīgs pārvaldnieks. Līdz ar to atbilstoši Ugunsdrošības un ugunsdzēsības likuma 9.panta pirmajai daļai par ugunsdrošības prasību ievērošanu daudzdzīvokļu dzīvojamās mājas koplietošanas daļās ir atbildīgi visi dzīvojamās mājas dzīvokļu īpašnieki, kas nav efektīvs veids, kā nodrošināt ugunsdrošības prasību izpildi.

Šāda situācija ir izveidojusies, jo ugunsdrošības prasību nodrošināšana daudzdzīvokļu objekta koplietošanas daļās nav obligāti veicamā pārvaldīšanas darbība. Arī Ministru kabineta 2016.gada 19.aprīļa noteikumi Nr.238 ”Ugunsdrošības noteikumi”, kas stājās spēkā 2016.gada 1.septembrī, nenosaka daudzdzīvokļu dzīvojamās mājas pārvaldnieka pienākumu nodrošināt un kontrolēt ugunsdrošības prasību ievērošanu daudzdzīvokļu objekta koplietošanas daļās kā tas bija noteiks iepriekšējā tiesību normā. Šāds pienākums daudzdzīvokļu dzīvojamās mājas pārvaldniekam ir tikai gadījumā, ja to paredz pārvaldīšanas līgums atbilstoši Ugunsdrošības un ugunsdzēsības likuma 9.panta regulējumam.

Ņemot vērā, ka ugunsdrošības prasību nodrošināšana nepārprotami ir saistīta ar dzīvojamo māju fizisku saglabāšanu visā to ekspluatācijas laikā, tad ugunsdrošības prasību nodrošināšana daudzdzīvokļu objekta koplietošanas daļās būtu nosakāma kā obligāti veicamā pārvaldīšanas darbība. Līdz ar to veicami grozījumi Dzīvojamo māju pārvaldīšanas likumā, paredzot, ka viena no obligāti veicamajām dzīvojamās mājas pārvaldīšanas darbībām ir ugunsdrošības prasību nodrošināšana dzīvojamās mājas koplietošanas daļās.”

1.3.2. aizstāt tekstu ”Ugunsdrošības un ugunsdzēsības likumā veicami grozījumi, pilnveidojot regulējumu” ar tekstu ”izstrādājot jaunu likumprojektu par ugunsdrošību un ugunsdzēsību, nepieciešams pilnveidot regulējumu”;

1.4. svītrot IV sadaļas ”Prioritātes, problēmas un risinājumi” 1.nodaļas ”Valsts ugunsdrošības uzraudzības pilnveidošana” 1.2.apakšnodaļas ”Risināmās problēmas” 2.punktu.

1.5. svītrot IV sadaļas ”Prioritātes, problēmas un risinājumi” 1.nodaļas ”Valsts ugunsdrošības uzraudzības pilnveidošana” 1.3.apakšnodaļas ”Risinājums” 3.tabulas ”Valsts ugunsdrošības uzraudzības pilnveidošanas risinājuma SVID analīze” sadaļā ”Iespējas” tekstu ”Nosakot tiesību aktā kā obligāti veicamo dzīvojamās mājas pārvaldīšanas darbību ugunsdrošības prasību īstenošanu dzīvojamās mājas koplietošanas daļās, tiks uzlabots ugunsdrošības stāvoklis dzīvojamās mājās.”.

1.6. IV sadaļas ”Prioritātes, problēmas un risinājumi” 1.nodaļas ”Valsts ugunsdrošības uzraudzības pilnveidošana” 1.3.apakšnodaļas ”Risinājums” 4.tabulā ”Pasākumi risinājuma īstenošanai”:

1.6.1. aizstāt 2.punktā tekstu ”Sagatavot grozījumus Ugunsdrošības un ugunsdzēsības likumā, pilnveidojot” ar tekstu ”Izstrādājot jaunu likumprojektu par ugunsdrošību un ugunsdzēsību, pilnveidot” un skaitļus ”01.09.2020.” ar skaitļiem ”30.11.2023.”

1.6.2. svītrot 3.punktu;

1.6.3. aizstāt 11.punktā tekstu ”Izveidot ugunsdrošības risku novērtēšanas instrumentu” ar tekstu ”Sagatavot un iesniegt izskatīšanai Ministru kabinetā informatīvo ziņojumu par ugunsdrošības risku novērtēšanas instrumentu, tā izveidošanas un uzturēšanas izmaksām”.

1.7. aizstāt IV sadaļas ”Prioritātes, problēmas un risinājumi” 4.nodaļas ”Ugunsdrošības pakalpojumu sniegšanas jomas regulēšana” 4.3.apakšnodaļā ”Risinājums” tekstu ”Lai pilnveidotu ugunsdrošības pakalpojumu sniegšanas tiesisko regulējumu, paredzēts izstrādāt grozījumus Ugunsdrošības un ugunsdzēsības likumā, kā arī nepieciešamos Ministru kabineta noteikumus” ar tekstu ”Izstrādājot jaunu likumprojektu par ugunsdrošību un ugunsdzēsību, plānots ietvert tajā tiesisko regulējumu”;

1.8. aizstāt IV sadaļas ”Prioritātes, problēmas un risinājumi” 4.nodaļas ”Ugunsdrošības pakalpojumu sniegšanas jomas regulēšana” 4.3.apakšnodaļas ”Risinājums” 20.tabulas ”Pasākumi risinājuma īstenošanai” 1.punktā tekstu “Izstrādāt grozījumus Ugunsdrošības un ugunsdzēsības likumā, kā arī nepieciešamos Ministru kabineta noteikumus” ar tekstu ”Izstrādājot jaunu likumprojektu par ugunsdrošību un ugunsdzēsību, ietvert tajā tiesisko regulējumu” un skaitļus ”01.10.2019.” ar skaitļiem ”30.11.2023.”.

1.9. aizstāt V sadaļas ”Ietekme uz problēmu risināšanu” 1.punktā ”Ugunsdrošības uzraudzības pilnveidošana” tekstu ”Risinājums paredz uzdevumu dzīvojamo māju pārvaldniekiem īstenot ugunsdrošības prasības dzīvojamās mājas koplietošanas daļās. Paredzēta tiesību aktu projektu izstrāde.” ar tekstu ”Paredzēta jauna likumprojekta par ugunsdrošību un ugunsdzēsību izstrāde, kura ietvaros tiks pilnveidots regulējums attiecībā uz valsts ugunsdrošības uzraudzības darba veikšanu.”.

2. Iekšlietu ministrijai nedēļas laikā iesniegt precizēto konceptuālo ziņojumu Valsts kancelejā.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs: Iekšlietu ministrs Sandis Ģirģens

Vīza: Valsts sekretārs Dimitrijs Trofimovs